Skolegudstjeneste Barnetrinnet

Juleevangeliet

**Roller:**

Forteller

Maria

Josef

Marias mor

Budbringer fra keiseren – spille kornett?

To soldater

Lyktbærere (samme som Marias foreldre/utsending)

Gjetere –

Trommevirvel/lydeffekt

Sjefsengel – gjerne en som kan ha en litt lengre replikk

Engler – minst to, gjerne flere

Kong Herodes

3 vismenn

**Rekvisitter**:

Stallen rigget opp over alterringen

Kostymer

Feiekost, klut, to puter, pute til magen, verktøykasse, gjeterstaver, sauer, krybbe med jesusbarn, reiseveske (koffert), babytøy, eselkosedyr, ark med manus til engelen, to lykter

*Forteller i svart*

*Instruksjoner i rødt*

*Replikker i blått*

**Drama/fortelling:**

Fra begynnelsen:

Maria: Nederst i kirka.

Marias mor: Sakristiet

Josef: Sakristiet

Engelen Gabriel: Galleriet på høyresiden.

Engelen som kommer til Josef: Sakristiet

Andre engler: Trappen opp til galleriet på klokkersiden

1-2 romerske soldater: Rullestolkrok;

Lyktbærere: Andre roller fra starten.

Gjetere: Sideskip på prekestolsiden, under galleriet.

**Manus:**

Det er en helt vanlig dag i den lille byen Nasaret. Maria holder på å feie utenfor huset sitt.

*Maria feier huset – kommer oppover midtgangen med feiekost. Blir ferdig, setter fra seg feiekosten ved klokkerstolen.*

Foreldrene til Maria er så glade i den gode jenta si. Hun hjelper alltid til hjemme!

*Marias mor og far kommer ut fra sakrestiet. De går rett bort til Maria, smiler mot henne, gir henne en klem, moren tar henne i hendene, faren klapper henne stolt på ryggen.*

De skulle gjerne gitt henne fine klær og smykker og et fint hus. Men familien er fattige, slik som de fleste andre i Nasaret.

*Foreldrene går ut - sakrestiet. Maria tar frem en klut og «vasker» rundt forbi på alterringen, på en benk, på en søyle…*

Nei, Maria blir aldri rik på penger og ting. Men snart skal det skje noe helt spesielt i Marias liv. Hun vet det ikke ennå selv, men Maria skal snart få en oppgave fra himmelens Gud, en livsoppgave som vil være vanskelig, men også gjøre henne rik - på glede og håp.

Engelen Gabriel *dukker opp på galleriet på klokkersiden, med bøylemikrofon, holder gjerne armene ut mot henne:* Maria!

*Maria snur seg rundt, mister kluten og tar seg til ansiktet av bare forskrekkelse, kanskje kommer det et LITE skrik =)*

Gabriel *trenger ikke å ha armene utstrakt*: Ikke vær redd, Maria! Du skal bli mor til en liten gutt. Han skal være Guds sønn. Du skal gi ham navnet Jesus.

Maria faller på kne.

*Maria kneler, folder hendene mot engelen, ser mer glad enn redd ut.*

Hun sier JA til oppgaven. Hun vil tjene Gud. Hun vil bli mor til Jesus.

*Engelen forsvinner.*

Det blir kveld. Maria er trøtt. *Hun strekker seg, gjesper*. Hun legger seg til å sove. *Maria legger seg til å sove på gulvet, gjør ikke noe at hun ikke synes.*

Et annet sted i Nasaret legger Josef seg til å sove.

*Han kommer inn med puta si, gjesper, legger seg ned på kortrapper ved prekestolen – passe på at det blir høyt nok, så folk ser ham. En kirkebenk dekket med stoff?*

Mens han sover, kommer en engel til ham.

*En engel kommer inn, setter seg på sengekanten slik at flest mulig av tilskuerne ser ansiktet hans, henvendt mot Josef, som fortsetter å sove.*

Engelen: Josef!

- Josef! sier engelen. - Du har også fått en stor oppgave av Gud. Gift deg med Maria, ta godt imot barnet. Gi ham navnet Jesus.

*Engelen går opp på prekestolen, setter seg i trappa. Josef våkner, setter seg opp, gnir seg i øynene.*

Når Josef våkner, vet han hva han skal gjøre. Han henter Maria.

*Han henter Maria, de to stiller seg midt foran alterringen sammen, holder gjerne hender.*

Fra nå av er det de to. De har mye å tenke på. Barnet som skal komme. At de har så lite penger. Frykten for de romerske soldatene.

*1-2 romerske soldater marsjerer raskt fra lysgloben og ut til barnekroken, skremmer både Maria og Josef og barna på første rad på veien.*

Men de er sammen. De skal hjelpe hverandre.

*De gir hverandre en kjapp klem, løper hver sin vei ut til sakrestiet.*

Månedene går. Marias mage vokser.

*Maria, med pute under kjolen, kommer ut fra sakrestiet på klokkersiden*.

Josef jobber i snekkerverkstedet sitt…

*Josef, med verktøykasse med hammer, spiker og plankebit, kommer ut fra sakrestiet på prekestolsiden, gir seg til å snekre.*

… og Maria og moren gjør alt klar til fødselen.

*De henter ei vogge, og løfter opp plagg etter plagg (tydelig, så alle ser) med babyullklær, henger plaggene over kanten på vogga.*

Men en dag kommer en utsending fra keiseren til den lille byen:

*Om mulig: Liten trompetfanfare*

*Utsendingene – de to soldatene, kommer fra rullestolkroken. De stiller seg midt foran alterringen.*

Utsendingene har en viktig beskjed fra keiseren.

Den ene utsendingen *roper ut*: Viktig beskjed!

Alle i hele riket skal innskrives i manntall. De må dra til den byen slekta kommer fra, så keiseren kan telle dem.

Utsendigene går ut.

Stakkars Maria, må hun reise nå, med den store magen? Ja, hun må. Det er keiseren som bestemmer. De må pakke reiseveska.

*Maria og moren legger babytøy i en veske/koffert.*

Josef kommer og henter eselet ut av stallen

*Josef kommer og finner eselkosedyret*

og så drar de av sted

*De går sammen ut i våpenhuset.*

Til Betlehem, kong Davids gamle by, der de begge stammer fra.

*Vi følger dem med øynene, de går helt ut av døra til våpenhuset.*

*Utsendingen og soldatene går ut i sakristiet.*

Reisen til Betlehem tar mange dager. Men se, nå nærmer de seg målet for turen.

*De kommer inn hovedinngangen, går oppover midtgangen.*

Nå gjelder det bare å finne et sted der de kan bo mens de er i Betlehem. Er det ledig her?

*De banker på en benk – har merket av noen benker der de skal banke. Personen ytterst reiser seg opp og rister på hodet.*

Nei, der var det fullt. Der borte, da?

*De banker på en benk på andre siden av midtgangen. Personen ytterstreiser seg opp og rister på hodet.*

Nei, der var det også fullt.

*De banker på tre benker til, annenhver gang på høyre og venstre side av midtgangen. Same procedure.*

Men ingen har plass til dem. De har aldri følt seg så alene. De er langt hjemmefra, det er mørkt og kaldt, og babyen kan komme når som helst. Gud i himmelen, hvor er du?

*De ser lei seg ut. Maria gråter litt, lener seg mot Josef, som holder rundt henne.*

Da ser de en lykt

*1-2 personer med lykt kommer ut fra sakristiet, går litt mot dem, vinker dem til seg, åpner stallen, peker tydelig, de setter seg inn.*

Mannen (mennene) med lykta (lyktene) viser dem en stall der de kan være. Og der i stallen blir Jesusbarnet født. Og Maria og Josef skjønner at de ikke er alene, at Gud er hos dem, nå ligger han og sover i krybben sin.

*Forhenget er trukket for, så vi ser ikke hva som skjer. Maria tar ut puta under kjolen, legger den på gulvet, mest mulig gjemt. Jesusbarnet ligger allerede i krybben.*

Ute på Betlehemsmarkene passer gjeterne på sauene.

*De har sittet bakerst i sideskipet på prekestolsiden, under galleriet. Nå reiser de seg og kommer frem med hver sin sau i venstre armkrok, og stav i høyre hånd. De går i «kø», en og en etter hverandre.*

Hei, Jonatan!

Gjeter Jakob: Hei!

Hei, Daniel!

Gjeter Benjamin: Hei!

Hei, Samuel!

Hei, Josva!

Hei!

*De setter seg i gruppe på prekestolsiden. En av dem tar bort et stoff så bålet kommer til syne, setter evt på lommelykt så bålet lyser opp.*

Er det ikke kaldt å sitte sånn hele natta og passe på sauene?

Gjeter Jakob: Jo.

Er det ikke litt kjedelig også?

Gjeter Benjamin: Jo.

Er dere fornøyd med å være gjetere?

Alle gjeterne *rister på hodet*: Nei.

Men denne natten skal det skje det noe spennende som gjør gjeterne varme og opprømte i hele kroppen:

*En engel dukker frem fra prekestolen. Gjeterne blir redde, gisper, mister stavene, faller sammen slik at de ser engelen. Det ligger enkelt manus til det engelen skal si på prekestolen.*

*Engelen:* Ikke vær redde! Jeg har en god nyhet! I dag er det født en liten gutt i Betlehem. Han er frelseren, Messias! Gå og finn ham! Han ligger i en krybbe.

Og nå kom det flere engler! De lovpriste Gud!

*Hele englekoret kommer dansende inn, fin «englemusikk» blir satt på over anlegget – Hallelujakoret fra Händels Messias? Englene danser rundt en stund, danser deretter ut, musikken skrus ned og av.*

Gjeterne ser på hverandre. De må finne det lille barnet!

*De tar med seg hver sin lille sau og stav, går ut, ned midtgangen, ut, rundt til våpenhuset.*

Imens, på slottet i Jerusalem, får kong Herodes besøk av tre fremmede. *På galleriet på prekestolsiden, vimpler markerer at her er slottet. Herodes og tre vismenn dukker opp, passer på at de står så nærme kanten at alle ser dem, bukker høflig til hverandre.*

Vi har sett en stjerne, forteller de, en kongestjerne.

*De peker opp mot himmelen.*

Vi vil gjerne se den lille kongen som nå er født!

- En liten konge? sier Herodes.

*Herodes legger skeptisk armene over kors.*

- Her er det ingen liten konge. Her er det bare én stor konge, og det er meg!

*Herodes lager tegn for én (finger i været) og meg (peker på seg selv.)*

Nei, på kongens slott høres det ingen barnegråt. På kongens slott er det ingen glede over et nyfødt guttebarn. Vismennene må lete videre.

*Vismennene går ned til trappa ned fra galleriet.*

De må lete blant de fattige og enkle menneskene i Betlehem, de som i sin nød lengtet etter at Gud skulle gripe inn og hjelpe dem. Se, nå er stjernen tent over stallen.

*En person plugger i støpslet til stjerna*.

Finner vismennene frem? Kan de tro at himmelkongen ligger på halm og høy? Ja, se, der kommer de!

*Vismennene kommer fra galleriet på prekestolsiden.*

Og der kommer gjeterne!

*Gjeterne kommer fra våpenhuset.*

De åpner døra til stallen.

*Lyktbærerne (eller engler) kommer fra hver sin side fra sakrestiet, drar forhenget til sides.*

Vismennene rekker gavene sine til Jesusbarnet: Gull – røkelse – og myrra. Maria får ei geit.

Nå kneler de side om side for det lille Jesusbarnet, himmelkongen, Guds sønn, verdens frelser.

*Skuespillerne kommer frem, får applaus.*